**Koulun nettilehden nimikilpailu**

01.04.2017 klo 17:55, Merja Penttinen

*Koskelan yläkoulussa julistettiin NIMIKILPAILU 7.3.-10.3.2017. Kaikki oppilaat saivat ottaa siihen osaa. Tarkoituksena oli keksiä osuva nimi koulun uudelle nettilehdelle. Lehdessä voitaisiin sitten julkaista juttuja tapahtumista, koulun arjesta, oppituntien toiminnoista ja ilmiöpohjaisista projekteista.*

Oppilaat keksivät hyviä nimiehdotuksia. Eniten työn touhussa olivat seiskaluokkalaiset. Lopulta kuitenkin ysiluokkalaiset olivat niitä, joiden ehdotus vei voiton kisassa.

Lehden nimeksi tuli KYS - Koskelan Yläkoulun Sanomat. Voittaneen nimiehdotuksen takana olivat oppilaat Arttu, Tuukka, Veeti, Toni V. ja Maria (luokalta 9 D) ja Juulia sekä Toni M. (luokalta 9 C) ja Juuli luokalta 7 B.  He saivat karkkipussit palkinnoksi. Kiitos heille osuvan nimen keksimisestä!

Hyvänä kakkosena tuli nimi Koskela News ja kolmantena KYLE - Koskelan yläkoulun lehti. Kiitos kaikille osallistuneille, ja sitten vain jutuntekoon ja kuvia ottamaan!

